**DEDDF GWASANAETHAU CYMDEITHASOL A LLESIANT (CYMRU)**

**TAFLEN**

**Y Cynnig Gweithredol**

Mae ‘Mwy na Geiriau’....’ [fframwaith strategol ar gyfer gwasanaethau Cymraeg](http://gov.wales/topics/health/publications/health/guidance/words/?skip=1&lang=cy) ym maes iechyd a gwasanaethau cymdeithasol yn darparu dull systematig o fynd ati i wella gwasanaethau ar gyfer y rhai sydd angen neu sy’n dewis derbyn eu gofal drwy gyfrwng y Gymraeg. Nod y fframwaith yw sicrhau bod sefydliadau ac ymarferwyr
yn cydnabod bod yr iaith yn rhan hanfodol o ofal a chymorth a bod pobl sydd angen gwasanaethau drwy gyfrwng y Gymraeg yn cael eu cynnig. Dyma beth yw’r ‘Cynnig Gweithredol’ ac mae’n golygu symud y cyfrifoldeb oddi ar y defnyddiwr i ofyn am wasanaethau drwy gyfrwng y Gymraeg i ddwylo'r gwasanaeth, a rhaid sicrhau bod
y gwasanaeth yn ei ddarparu. Mae’r Cynnig Gweithredol yn gofyn i wasanaethau wneud y canlynol:

Darparu gwasanaethau i siaradwyr Cymraeg

Darparu gwybodaeth yn Gymraeg

Darparu gwasanaeth gyda meddyg neu ofalwr Cymraeg eu hiaith

Ystyried anghenion ieithyddol a gweithredu ar yr anghenion hynny

Trafod gofal yn Gymraeg

Mae ‘Mwy na Geiriau... /More than just words…’ yn rhoi pedwar rheswm allweddol pam bod y Cynnig Gweithredol yn bwysig:

Gwella ansawdd gofal

Cynnal safonau proffesiynol

Cwrdd ag angen ieithyddol defnyddwyr

Cydymffurfio â gofynion cyfreithiol a statudol

Nodwyd pedwar grŵp â blaenoriaeth gan Lywodraeth Cymru lle mae gwasanaethau Cymraeg yn arbennig o bwysig:

Plant a phobl ifanc

Pobl hŷn

Pobl ag anableddau dysgu

Pobl â phroblemau iechyd meddwl

Mae [taflen ganllawiau](http://gov.wales/docs/dhss/publications/150928activeofferhealthcy.pdf) Llywodraeth Cymru yn pwysleisio bod rhaid i chi:

Ddangos eich bod yn ceisio

Bod yn onest am yr hyn y gallwch chi neu na allwch chi ei ddarparu

Nodi unrhyw broblemau wrth ddarparu gwasanaeth Cymraeg a chymryd camau i weithredu

Dod i gytundeb gyda’ch sefydliad a’r bobl sy’n defnyddio’ch gwasanaethau am y modd y gallwch chi ddatblygu